**Likumprojekta “Grozījumi Ģeotelpiskās informācijas likumā”  
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts “Grozījumi Ģeotelpiskās informācijas likumā” (turpmāk – Likumprojekts) izstrādāts, ievērojot Ministru kabineta 2017. gada 10. oktobra sēdē apstiprinātos valsts budžeta likumprojektus, lai nodrošinātu patstāvīgo globālās pozicionēšanas bāzes staciju sistēmas “Latvijas Pozicionēšanas sistēma” (turpmāk – LatPos) bezmaksas izmantošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ģeotelpiskās informācijas likuma (turpmāk – ĢIL) 4. panta otro daļu, Latvijas Ģeotelpiskās informācijas aģentūra (turpmāk – Aģentūra) ir Aizsardzības ministrijas pārraudzībā esoša vadošā iestāde valsts politikas īstenošanā ģeodēzijas, kartogrāfijas un ģeotelpiskās informācijas jomā. Tā iegūst, sagatavo un atjaunina ĢIL 12. panta piektajā daļā, 17. panta trešajā daļā un 18. panta otrajā daļā minētos ģeodēziskos un kartogrāfiskos pamatdatus civilajām un militārajām vajadzībām.  Vienlaikus ĢIL 12. panta otrā daļa nosaka, ka ģeodēziskā atskaites sistēma sastāv no valsts ģeodēziskā tīkla un vietējā ģeodēziskā tīkla, kuru izveidi un uzturēšanu koordinē un uzrauga Aģentūra (12. panta trešā daļa).  Saskaņā ar Ministru kabineta 2011. gada 15. novembra noteikumu Nr. 879 “Ģeodēziskās atskaites sistēmas un topogrāfisko karšu sistēmas noteikumi” 25. punktu LatPos ir noteikts kā valsts ģeodēziskais tīkls, tādēļ Aģentūras uzdevums ir nodrošināt valsts ģeodēziskā tīkla pakalpojumus bez maksas.  Patlaban Aģentūra saskaņā ar ĢIL 12. panta sesto daļu un atbilstoši Ministru kabineta 2017. gada 25. jūlija noteikumiem Nr. 421 “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība” nodrošina LatPos izmantošanu par maksu.  Ņemot vērā, ka LatPos izmantošana turpmāk tiks nodrošināta bez maksas, Aizsardzības ministrija ir sagatavojusi Likumprojektu, svītrojot ĢIL 4. panta trešajā daļā un 12. panta sestajā daļā iekļautos nosacījumus par Aģentūras tiesībām slēgt maksas līgumus par LatPos pakalpojuma izmantošanu.  Ar Likumprojektu tiek noteikts, ka minētie grozījumi ĢIL stāsies spēkā 2018. gada 1. jūlijā.  Vienlaikus Likumprojekts papildināts ar jauniem pārejas noteikumu punktiem, nosakot:  1) grozījumi attiecībā uz LatPos turpmāko izmantošanu stāsies spēkā 2018. gada 1. jūlijā;  2) Ministru kabinetam pienākumu (deleģējumu) ne vēlāk kā līdz 2018. gada 30. jūnijam izdarīt grozījumus Ministru kabineta 2017. gada 25. jūlija noteikumos Nr. 421 “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība” un grozījumus Ministru kabineta 2011. gada 15. novembra noteikumos Nr. 879 “Ģeodēziskās atskaites sistēmas un topogrāfisko karšu sistēmas noteikumi”, nosakot LatPos turpmāko izmantošanas kārtību. |
| 3. | Projekta izstrādē iesaistītās institūcijas | Aizsardzības ministrija un Latvijas Ģeotelpiskās informācijas aģentūra. |
| 4. | Cita informācija | Aizsardzības ministrija ir veikusi valsts budžeta programmā 28.00.00. “Ģeodēzija un kartogrāfija” iekšējo finanšu pārdali 2018. gada valsts budžetam un turpmākajiem gadiem 94 810 EUR apmērā, lai nodrošinātu LatPos bezmaksas izmantošanu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērnieki, ģeodēzisti, būvnieki, lauksaimnieki, mežu apsaimniekošanas darbinieki, transporta jomas speciālisti, vadošās valsts universitātes studenti un zinātnieki un citas tautsaimniecības nozares, kurām nepieciešami augstas precizitātes mērījumi apvidū. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Likumprojekts šo jomu neskar.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| |  |  |  | | --- | --- | --- | | 1. | Nepieciešamie saistītie tiesību aktu projekti | Likumprojektā noteikts uzdevums Ministru kabinetam pēc ĢIL grozījumu spēkā stāšanās sagatavot grozījumus arī Ministru kabineta 2017. gada 25. jūlija noteikumos Nr. 421 “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība” un Ministru kabineta 2011. gada 15. novembra noteikumos Nr. 879 “Ģeodēziskās atskaites sistēmas un topogrāfisko karšu sistēmas noteikumi” attiecībā uz LatPos turpmāko izmantošanas kārtību. | | 2. | Atbildīgā institūcija | Aizsardzības ministrija | | 3. | Cita informācija | Nav. | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Sabiedrība pēc Likumprojekta pieņemšanas tiks informēta ar publikāciju oficiālajā izdevumā “Latvijas Vēstnesis”, kā arī ievietojot to bezmaksas normatīvo aktu datubāzē [www.likumi.lv](http://www.likumi.lv) un Aizsardzības ministrijas mājaslapā [www.mod.gov.lv](http://www.mod.gov.lv). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Latvijas Ģeotelpiskās informācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Aizsardzības ministrs R. Bergmanis

2018.01.05. 14:41

734

E. Strautiņa, 28655595

[evija.strautina@lgia.gov.lv](mailto:evija.strautina@lgia.gov.lv)

A. Krišjānis, 67335095

[arnis.krišjanis@mod.gov.lv](mailto:arnis.krišjanis@mod.gov.lv)